Den Vest-Sjællandske Avis, 1830-03-13
Mine Herrer. Med uforanderlig Tillid forsamler jeg omkring min Throne dette Kongeriges Pairs og Deputetede fra Departementerne. Siden deres sidste Session have vigtige Begivenheder consolideret Freden i Europa, og den Harmonie som hersker imellem mig og mine Allierede til Nationernes Vel. Krigen i Orienten er forbi. Seiervinderens Moderation og Magternes venskabelige Forbindelse have ved at frelse det Ottomanniske Rige for den Undergang, som truede det, holdet Ligevægten opret og befæstet Staternes gamle Forhold. Under Beskyttelsen af de Magter, som toge Deel i Tractaten af 6te Juli vil det afhængige Grækenland reise sig af sine Ruiner. Valget af den Fyrste, som er kaldet til at beherske det, beviser tilstrækkeligen Souverainernes uegennyttige og fredelige Hensigter. - J Overeensstemmelse med mine Allierede har jeg for nærværende Tid indledet Underhandlinger, som have til Formaal. at tilveiebringe en Udsoning imellem Fyrsterne af Huset Braganza, som er nødvendig for Halvøens Rolighed. - Midt under disse vigtige Begivenheder, hvormed Europa var beskiæftiget, har jeg maattet opsætte Virkningerne af min billige Fortørnelse imod en barbarisk Stat; men jeg tør dog ikke længere lade den Fornærmelse, som er tilføiet mit Flag, blive ustraffet. Den glimrende Satisfaction, som jeg har i Sinde at forskaffe Frankerige, vil med den Almægtiges Hielp faae et Udfald til Fordeel for Christenheden. - Beregningerne over Jndtægterne og Udgifterne skulle blive Dem forelagte tilligemed Overslaget over Fornødenhederne og Resourcerne for Aaret 1831. Jeg bemærker med Fornøielse at Jndtægterne i 1829 have uagtet deres Formindskelse i Sammenligning med det foregaaende Statsaar oversteget Overslagene i Budget. En nyelig foretaget Operation har tilstrækkelig godtgjort, til hvilken Rentefod et Laan, lade sig negocere for nærværende Tid og beviist Mueligheden af at lette Statens Byrder. Et Lovforslag med Hensyn til Statsgieldens Afbetaling skal blive Dem forelagt; denne vil staae i Forbindelse med en Tilbagebetalings og Ombytningsplan, hvilken, som Vi forhaabe, vil lader sig forene med de Skattepligtiges Tillid til Vor Omsorg og med den Retfærdighed og Velvillie, hvilken vi skylde de af vore Undersaatter, som have deponeret deres Penge i de offentlige Fonds. De Forholdsregler, som blive forelagte Dem til Overveielse have til Formaal at fyldestgiøre alle disse Jnterresser, og kunne forskaffe de fornødne Resourcer til uden nye Opoffrelser inden faa Aar at dække de Omkostninger, som udkræves saa nødvendigen til Kongerigets Forsvar, til Landvæsenet og Handelens Flor og til at fuldføre Canalerne. - De ville ogsaa beskiæftige sig med flere Love med Hensyn til Retspleien, med forskiellige Planer til den offentlige Administration og nogle Forholdsregler, som ere bestemte til at lette de pensionerede Militairpersoners Skjebne. - Med Kummer har jeg erfaret de Lidelser, hvormed en lang og streng Vinter har hiemsøgt mit Folk. Velgiørenheden har dog mangfoldiggjort sine Understøttelser, og med den inderligste Glæde har jeg erfaret den høimodige Deeltagelse som i alle Egne af Kongeriget og især i min gode Stad Paris er saa rigeligen beviist mod Trangen. - Mine Herrer, Mit Hiertes første Fornødenhed er at see Frankerige lykkelig og agtet, at udvikle alle Rigdomme af sin Jordbund og sin Jndustrie og at nyde i Fred de Jnstitutioner, hvis Velgierninger jeg har fast besluttet at consolidere. Chartet har stillet de offentlige Friheder under Beskyttelsen af min Krones Rettigheder, disse Rettigheder ere helligede; det er min Pligt mod mit Folk at efterlade dem uangrebne til mine Efterfølgere. - Pairs af Frankerige, Deputerede fra Departementerne. Jeg omtvivler ikke at erholde Deres Medvirkning til det Gode, som jeg har til Formaal; De ville ikke lade de troeløse Jndgydelser, som Ondskab søger at udbrede, finde Indgang hos dem. Skulle strafværdige Cabaler foraarsage min Regiering Forhindringer, som jeg ikke kan forudsee, saa vil jeg i min Beslutning, at ville holde den offentlige Fred opret, i min grundede Tillid til de Franske og til den Kiærlighed, som de altid have beviist mod deres Konger, finde Kraft til at overvinde disse Hindringer.